tomron87/hebrew-wikipedia-sentences-corpus huggingface dataset:
מדינהתאריםמכירותאוסטרליה (ARIA)פלטינה 2×140,000אוסטריה (IFPI Austria)זהב15,000בלגיה (BEA)זהב15,000קנדה (Music Canada)פלטינה 2×160,000דנמרק (IFPI Denmark)זהב30,000גרמניה (BVMI)זהב200,000איטליה (FIMI)פלטינה 2×100,000מקסיקו (AMPROFON)פלטינה60,000ניו זילנד (RMNZ)זהב7,500ספרד (PROMUSICAE)זהב20,000הממלכה המאוחדת (BPI)פלטינה600,000ארצות הברית (RIAA)פלטינה 3×1,700,000
Worldometer (לשעבר Worldometers, ברבים), הוא אתר המספק נתונים סטטיסטיים בזמן אמת למגוון נושאים.
האתר בבעלות ומופעל על ידי חברת הנתונים Dadax שמייצרת הכנסות באמצעות פרסום מקוון.
האתר הוא חלק ממיזם בשם "Real Time Statistics" (בעברית: סטטיסטיקות בזמן אמת), שמנוהל על ידי צוות בין-לאומי של מפתחים, חוקרים ומתנדבים.
האתר זמין ב-34 שפות ומספק נתונים בנושאים כמו אוכלוסיית עולם, ממשלה, כלכלה, חברה, מדיה, סביבה, מזון, מים, אנרגיה ובריאות.
בשנת 2020 זכה האתר לפופולריות רבה עקב פרסום סטטיסטיקות הנוגעות למגפת הקורונה, אולם רמת הדיוק והמתודולוגיה שלו מוטלים בספק.
האתר הוקם על ידי אנדריי אלימטוב, מהגר רוסי לארצות הברית, בשנת 2004, והושק מחדש ב-29 בינואר 2008. בשנת 2011, נבחר על ידי איגוד הספריות האמריקני לאחד מאתרי ההפניה החינמיים הטובים ביותר.
בינואר 2020 שינה האתר את שמו מ-"Worldometers" ל-"Worldometer" (ביחיד), ולשם כך עבר לדומיין חדש.
Wrld on Drugs (בעברית: העולם על סמים) הוא המיקסטייפ של הראפרים האמריקאים פיוצ'ר וג'וס וורלד.
המיקסטייפ יצא לאור ב-19 באוקטובר 2018, על ידי חברות התקליטים אינטרסקופ, אפיק, Grade A ו-Freebandz.
ב-15 באוקטובר יצא הסינגל "Fine China" לקידום המיקסטייפ.
במיקסטייפ מתארחים בין היתר: יאנג סקוטר, יאנג ת'אג, ליל ויין, יאנג באנס, גאנה וניקי מינאז'.
לאחר שיצא לאור השיר "Fine China", חשפו ג'וס וורלד ופיוצ'ר ברשתות החברתיות כי מיקסטייפ משותף של השניים בשם WRLD on Drugs עומד לצאת.
המיקסטייפ יצא לאור ב-19 באוקטובר 2018 וכולל 16 שירים, וב-25 באוקטובר הוציא קול בנט וידאו קליפ לשיר "No Issue" מתוך המיקסטייפ; בקליפ משתתפים ג'וס וורלד ופיוצ'ר ואותו צילמו במדבר, הקליפ עלה לערוץ היוטיוב Lyrical Lemonade.
ב-10 בדצמבר 2018 פורסם סרטון מאחורי הקלעים של העבודה על המיקסטייפ.
המיקסטייפ נכנס למקום ה-2 במצעד הבילבורד 200, כאשר A Star Is Born מונע ממנו להתקדם למקום הראשון.
מדינהתאריך יציאהפורמטחברת תקליטיםמקורעולם19 באוקטובר 2018הורדה דיגיטלית • הזרמת מוזיקהאינטרסקופ • אפיק • Grade A • Freebandz
Worth the Wait (בעברית: שווה את ההמתנה) הוא המיני-אלבום הראשון של הזמרת-יוצרת הקנדית לינדזי אל.
המיני-אלבום יצא לאור ב-24 במרץ 2017, על ידי חברת התקליטים סטוני קריק.
מתוך המיני-אלבום יצא הסינגל "Waiting on You", שזכה להצלחה בקנדה.
המיני-אלבום הגיע למקום השביעי במצעד האלבומים העצמאיים.
בתוך האלבום נכלל הלהיט "Criminal".
השיר זכה להצלחה חסרת תקדים כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד שירי הקאנטרי שבארצות הברית, הצליח להגיע בשיאו למקום ה-28.
על פי נתונים שפורסמו ביוני 2017, מכירות המיני-אלבום בארצות הברית עומדות על כ-6,300 עותקים.
Wow (בעברית: וואו) הוא סינגל, שהוקלט על ידי הזמרת השוודית זארה לארסון.
השיר יצא לאור ב-10 ביולי 2020, על ידי חברות התקליטים אפיק, TEN, כסינגל שני מתוך האלבום Poster Girl.
במקור השיר יצא כסינגל שיווקי ב-26 באפריל 2019. לאחר צאתו השיר הופיע בסרט Work It, שייצא בנטפליקס בשנת 2020.
השיר שימש לראשונה בפרסומת של בנק סיטי בארצות הברית.
לאחר מכן השיר הופיע בשזאם, וב-10 באפריל 2019, הופיע השיר באתר הרשמי של הלייבל TEN Music Group בו הוכרז על כי ייצא השיר ב-26 באפריל 2019.
הווידאו קליפ המלא שצולם לשיר הועלה לערוץ היוטיוב של לארסון ב-22 באוקטובר 2020, ביום צאתו של השיר כסינגל.
אזורתאריך יציאהפורמטחברת תקליטיםמקורעולם17 באפריל 2019הזרמת מוזיקה • הורדה דיגיטליתאפיק • TEN26 באוגוסט 2020
ב-25 בספטמבר 2020, הוציאה לארסון את הרמיקס הרשמי של השיר, בו משתתפת הזמרת-יוצרת האמריקאית סברינה קרפנטר.
הווידאו קליפ המלא שצולם לשיר הועלה לערוץ היוטיוב של לארסון ב-7 באוקטובר 2020, ביום צאתו של השיר כסינגל.
אזורתאריך יציאהפורמטחברת תקליטיםמקורעולם25 בספטמבר 2020הזרמת מוזיקה • הורדה דיגיטליתאפיק • TEN
Wow הוא סינגל של הראפר והזמר האמריקאי פוסט מאלון, שיצא לאור ב-24 בדצמבר 2018, כסינגל המוביל מתוך אלבום האולפן השלישי שלו, Hollywood's Bleeding, על ידי חברת התקליטים ריפבליק רקורדס.
פוסט מאלון הצהיר מוקדם יותר בדצמבר כי ברצונו להוציא "גוף עבודה" נוסף לפני שהשנה תסתיים; הסינגל הקודם שלו היה "Sunflower" עם סוואה לי, הסינגל הראשי מתוך פסקול הסרט ספיידרמן: ממד העכביש, שיצא לאור בדצמבר 2018.
מגזין HipHop-N-More הצהיר כי השיר מרגיש כמו "יותר מסתם זריקה", וטען כי הוא "יכול להיות עוד רגע גדול עבור פוסט במצעדים וברדיו".
מגזין NME תיאר אותו כ"אחד השירים הפשוטים ביותר של פוסט מאלון עד כה", ואמר שהראפ שלו על הביט הוא "ניגוד מוחלט" לקולו הקודם בעל האוטו-טיון ולמוזיקה "בהפקה כבדה".
מגזין בילבורד אמר כי השיר "קופץ על מקצב טיק-טוק ותוף בס עמוק", ותיאר עוד את השיר ככרוניקה של עלייתו של פוסט לתהילה.
שנה טקס קטגוריה תוצאה מקור 2019 פרסי המוזיקה האמריקאית שיר הראפ/היפ-הופ האהוב ביותר Rockbjörnen שיר השנה הזר פרסי בחירת הנוער השיר הנבחר: R&B/היפ-הופ השיר הנבחר מתוך סרט
השיר הגיע לראשונה למקום ה-47 במצעד הבילבורד הוט 100. בשבוע השלישי, הוא עלה למקום ה-11, ובשבוע שלאחר מכן הגיע בשיאו למקום השני, כש-"" של אריאנה גרנדה מנע ממנו להגיע למקום הראשון.
הוא ירד למקום הרביעי בשבוע שלאחר מכן, וכעבור שבועיים הוא עלה שוב למקום השני, והפעם נחסם על ידי הרמיקס של "Old Town Road" של ליל נאז X ובילי ריי סיירוס, ונשאר שם שבוע נוסף.
הוא נותר בעשירייה הפותחת במשך 24 שבועות רצופים.
הרמיקס הרשמי של השיר, בהשתתפות הראפרים האמריקאים רודי ריץ' וטייגה, יצא לאור ב-15 במרץ 2019. לרמיקס שתי גרסאות אודיו.
האחת היא הגרסה הגסה והשנייה היא הגרסה הנקייה, המופיעה באלבום האוסף Now That's What I Call Music!
71, משנת 2019. הווידאו קליפ לרמיקס פורסם ב-25 במרץ 2019 בערוץ היוטיוב של מאלון.
הרמיקס מופיע גם בפסקול של משחק הווידאו NBA 2K20 .
הווידאו קליפ של השיר פורסם ב-19 במרץ 2019 בערוץ היוטיוב של מאלון.
ביום צאתו של השיר, פורסם קליפ אנימציה בסגנון חג המולד.
הווידאו קליפ כולל צילומים של מאלון עם רד הוט צ'ילי פפרז, די ג'יי חאלד ומייק אלנקורט.
הקליפ לרמיקס לשיר בהשתתפות רודי ריץ' וטייגה פורסם שישה ימים לאחר מכן ב-25 במרץ 2019, בערוץ היוטיוב של מאלון.
אזור תאריך יציאה פורמט חברת תקליטים מקור ארצות הברית 8 בינואר 2019 רדיו להיטים עכשוויים ריפבליק רדיו קצבי עכשווי עולם 24 במאי 2019 סינגל 7-אינץ'
"WusYaName" הוא שיר של הראפר האמריקאי טיילר, דה קריאייטור, בהשתתפות הראפרים האמריקאים YoungBoy Never Broke Again וטיי דולה סיין, אשר יצא לאור ב-25 ביוני 2021, כחלק מאלבום האולפן השישי של טיילר, Call Me If You Get Lost, על ידי חברת התקליטים קולומביה רקורדס.
השיר נשלח לרדיו האורבני העכשווי בארצות הברית כסינגל השני מתוך האלבום ב-13 ביולי 2021.
השיר מכיל דגימה מתוך שירם של הרכב ה-R&B H-Town, "Back Seat (Wit No Sheets)".
טיילר פרסם טיזר לשיר ב-22 ביוני 2021, כאשר פרסם את הווידאו קליפ שלו בלבד, ללא YoungBoy Never Broke Again.
טיילר אמר כי אחד הרגעים האהובים עליו באלבום הוא כאשר יאנגבוי אומר "Think so" בשיר.
לאחר צאת השיר, בהופעת פופ-אפ, טיילר כינה את יאנגבוי "מותק" ואמר כי הם בילו יחד מספר פעמים.
השיר הופק על ידי טיילר בלבד.
השיר הגיע לראשונה למקום ה-14 במצעד הבילבורד הוט 100, ובכך היה לשיר שהגיע למיקום הגבוה ביותר מהאלבום Call Me If You Get Lost.
גם ברולינג סטון טופ 100 היה השיר לשיר שהגיע למיקום הגבוה ביותר מתוך האלבום, והגיע למקום הרביעי עם 19 מיליון השמעות.
השיר הצליח גם בבריטניה והגיע למקום ה-25 במצעד הסינגלים הבריטי.
Worlds on Fire (בעברית: עולמות עולים באש) הוא המיני-אלבום הראשון של הזמר ההולנדי דאנקן לורנס.
את המיני-אלבום הוציאה לאור ב-13 במאי 2020 חברת התקליטים ספארק רקורדס.
מתוכו יצאו לאור שלושת הסינגלים "Love Don't Hate It", "Someone Else" ו-"Arcade", שזכה באירוויזיון 2019.
לאחר פרסום המיני-אלבום כתב לורנס בפוסט בעמוד האינסטגרם שלו:
"Arcade" פורסם כסינגל המוביל של Worlds on Fire ב-7 במרץ 2019. כשבוע לאחר צאתו הגיע למקום הראשון במצעד הסינגלים ההולנדי.
"Someone Else" פורסם כסינגל השלישי והאחרון מתוך המיני-אלבום, והגיע למקום ה-72 במצעד המקומי.
האיש החזק בעולם היא תחרות אתלטיקת כוח , המתוארת על ידי מספר מקורות מוסמכים כאירוע התחרותי העיקרי בקטגוריה שלו.
התחרות מאורגנת על ידי IMG , חטיבה של Endeavor , ומשודרת בסביבות סוף דצמבר בכל שנה.
המתחרים מעפילים לתחרות על סמך שלושה מקומות ראשונים בארבעה עד שמונה אירועי Giants Live בכל שנה.
30 משתתפים מתחרים על פני חמישה סבבים בתחרות, כאשר שני הזוכים הראשונים בכל חלק בתחרות מגיעים לגמר.
בסך הכל יעלו 10 אנשים לגמר.
לאירוע יש מספר תחרויות יריבות ומקבילות איתן אפשר להתבלבל לפעמים, כולל Strongman Super Series , אליפות העולם של IFSA Strongman שהופסקה כעת (שנערכה בין השנים 2005 ל-2007) ו-Strongman Champions League .
"Worst in Me" הוא סינגל של הזמרת-יוצרת האמריקאית, ג'וליה מייקלס, שנמצא במיני-אלבומה, Nervous System.
השיר יצא, על ידי ריפבליק רקורדס, ב-28 ביולי 2017.
נכון לדצמבר 2021, השיר הושמע למעלה מ-92 מיליון פעמים.
הווידאו קליפ של השיר הועלה לראשונה לערוץ היוטיוב של ג'וליה מייקלס ב-28 ביולי 2017. נכון לדצמבר 2021, הווידאו קליפ נצפה למעלה מ-37 מיליון פעמים.
הוא שוחרר דרך Interscope וקידינקורנר ב-2 ביולי 2021, כסינגל השלישי מתוך אלבום האולפן החמישי שלהם, Mercury – Act 1. הוא נכתב על ידי חברי הלהקה דן ריינולדס, וויין סרמון, בן מקי ודניאל פלצמן.
השיר נוצר בהשראת גיסתו של הסולן דן ריינולדס (אשתו של אחיו), אלישה דורצ'י ריינולדס, שמתה מסרטן, אמר ריינולדס בעיתונות: "היא הייתה האור הבהיר ביותר.
מגדלור של שמחה וכוח לכל מי שפגשה.
לכתה הפתאומי זעזע אותי בדרכים שאני עדיין לא מסוגל להביע.
הייתי איתה ועם אחי כשהיא נפטרה, וזו הייתה הפעם הראשונה בחיי שראיתי את המוות בצורה כזו.
זה אטם במוחי את שבריריות החיים ואת הסופיות של כל זה.
ראיתי את אחי מתמודד עם משהו שאף אחד לא צריך לעשות.
אבל ראיתי גם את אמונתו מביאה לו תקווה לעתיד איתה.
אני יכול רק לקוות לאותו הדבר."
הוא תיאר שהשיר הוא "הדרך שלו להתמודד עם הכל, שכן מוזיקה תמיד הייתה המפלט שלי.
לא עוד אדם בעל אמונה נלהבת, אני יכול רק לקוות שהיא שומעת את זה איפשהו במקום שבו היא נרפאה וכבר לא סובלת.
השיר הזה הוא המשאלה שלי לנצח עם אלה שאני אוהב."
"Wow BB" הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפרים הדומיניקנים אל אלפא וצ'ימבלה.
הוא יצא לאור ב-22 בפברואר 2022, על ידי חברות התקליטים סוני מיוזיק לטין ופינה רקורדס, כסינגל מתוך Nasty Singles.
הוא נכתב על ידי נטשה, אל אלפא וצ'ימבלה והופק על ידי בי-ואן "אל פרודקטור דה אורו".
השיר הגיע למקום העשירי במצעד האיירפליי הלטיני.
"Wow BB" נכתב על ידי נאטי נטשה, אל אלפא וצ'ימבלה והופק על ידי בי-ואן "אל פרודקטור דה אורו".
לאחר שנטשה הוציאה עם להקת בנות הקיי-פופ הדרום קוריאנית מומולנד את "Yummy Yummy Love", הוחלט על שיתוף פעולה נוסף שהיא תוציא – הפעם, עם שני הראפרים אל אלפא וצ'ימבלה.
הווידאו קליפ הרשמי של השיר פורסם ב-23 בפברואר 2022 בערוץ היוטיוב הרשמי של נאטי נטשה בשידור חי.
בתחילתו, ניתן לראות כמה בחורות לובשות בגדי ים כשהן נמצאות בתוך ג'קוזי.
בהמשך לכך, מוצגת נטשה כשמשני צדדיה אל אלפא וצ'ימבלה.
השלושה מבצעים את הבתים שלהם והקליפ ממשיך.
נכון ליוני 2022 עומד מונה הצפיות של הקליפ על למעלה מ-38 מיליון צפיות.
אזורתאריך יציאהפורמטחברת תקליטיםמקורכלל העולם22 בפברואר 2022הזרמת מוזיקה • הורדה דיגיטליתפינה
"Worst Day" (בעברית: "היום הגרוע ביותר") הוא סינגל שהוקלט על ידי הראפר האמריקאי פיוצ'ר.
הוא יצא לאור ב-11 בפברואר 2022, על ידי חברות התקליטים אפיק רקורדס ופריבנדז, כסינגל ראשון מתוך האלבום I Never Liked You.
הוא פורסם שלושה ימים לפני יום אהבה, ובו מסביר פיוצ'ר מדוע הוא נחשב ליום השנוא עליו בשנה.
השיר נכתב על ידי פיוצ'ר, וסלי גלאס, טאורוס קורי, יאספר האריס וראסל צ'ל.
ב-8 בפברואר 2022 חשף פיוצ'ר את עטיפת השיר ואת תאריך יציאתו.
עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-34.4 מיליון השמעות.
הווידאו קליפ הרשמי פורסם ב-11 בפברואר, ביום הוצאת השיר.
היוטיובר קווין סמואלס השתתף בקליפ כשהוא מגלם את הפסיכולוג של פיוצ'ר.
תחילה הוא מתוודה בפניו במהלך טיפול שגרתי על התמכרותו לקניית מתנות רבות לנשים לרגל יום האהבה.
במהלך סצנות נוספות בסרטון נועד עם אישה כשבידיו זר פרחים, תכשיטים יקרים ופריטים מפוארים נוספים.
נכון לאוגוסט 2022 עומד מונה הצפיות של הקליפ על למעלה מ-2.1 מיליון צפיות.
(2022) Worlds Collide היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
בעוד שהאירוע כלל את שני המותגים NXT ו-NXT UK, אירוע התנגשות העולמות כלל גם מתאבקים מהרוסטר הראשי של ה-WWE (Raw וסמאקדאון).
האירוע נערך ב-4 בספטמבר 2022 ב-WWE Performance Center שבאורלנדו, פלורידה.
האירוע היה האירוע השלישי בסדרת אירועי התנגשות העולמות, הראשון מאז שנת 2020 והאחרון עבור המותג NXT UK, ששווק מחדש כ-NXT Europe בשנת 2023. לפיכך, אירוע זה כלל קרבות איחוד אליפויות של המותגים NXT ו-NXT UK.
בקרב המרכזי, אלוף ה-NXT, ברון ברייקר ניצח את אלוף בריטניה של NXT, טיילר בייט, בקרב אשר איחד את שתי האליפויות.
רשימת הקרבות כללה שני קרבות אחרים שבהם אוחדו תארים של אליפויות שונות.
בראשון, אלופת הנשים של NXT, מנדי רוז, ניצחה את אלופת הנשים של NXT UK, מייקו סאטומורה ואת בלייר דבנפורט, בקרב משולש אשר איחד את חגורות אליפויות הנשים.
בשני, הצמד "פריטי דדלי" (אלטון פרינס וקיט וילסון) ניצח את אלופי הזוגות של NXT, האחים קריד (ברוטוס קריד וג'וליוס קריד), את ברוקס ג'נסן וג'וש בריגס, ואת הצמד "גאלוס" (מארק קופי ווולפגנג) בקרב הדחות זוגות מרובע.
קרב זה איחד את חגורות אליפויות הזוגות.
אליפות גביע המורשת של NXT UK הייתה חגורת האליפות היחידה שלא אוחדה עם אליפות יחידים אחרת מהמותג NXT, ולא התקיימה תחרות על תואר זה.
השם "התנגשות העולמות" אומץ לבסוף על ידי הארגון כסדרת תוכניות אשר שודרה בערוץ של ה-WWE Network באפריל 2019.
האירוע כלל קרבות שנבעו מעלילות מתוסרטות שהתקיימו במהלך התוכניות של NXT 2.0 ו-NXT UK.
בפרק הספיישל NXT Heatwave, לאחר שאלוף ה-NXT, ברון ברייקר הגן בהצלחה על תוארו מול JD מקדונה, אלוף בריטניה של NXT, טיילר בייט הגיע על מנת להתעמת עם ברייקר.
ב-23 באוגוסט בפרק של התוכנית NXT 2.0, השניים חתמו על חוזה לקרב אשר יאחד את אליפויות העולם של המותגים אליהם הם משתייכים.
ב-23 באוגוסט בפרק של התוכנית NXT 2.0, לאחר שבלייר דבנפורט ניצחה את אינדי הארטוול, אלופת הנשים של NXT, מנדי רוז התעמתה עם דבנפורט ודרשה ממנה לכבד אותה.
אז, אלופת הנשים של NXT UK, מייקו סאטומורה הצטרפה אליהן, כשהאחרונה ורוז התעמתו ביניהן מי האלופה היותר טובה.
השתיים הסכימו לקרב איחוד אליפויות הנשים של המותגים, כאשר דבנפורט צורפה גם היא לקרב זה, שהפך למשולש.
ב-30 באוגוסט בפרק של התוכנית NXT 2.0, לאחר שאלופת זוגות הנשים של NXT, קטאנה צ'אנס וקיידן קרטר הגנו בהצלחה על חגורות האליפות שלהן מול אייבי נייל וטייטום פקסלי, הם אותגרו על ידי נציגות המותג Raw, דודרופ וניקי A.S.H.
לקרב על אליפות זוגות הנשים באירוע התנגשות העולמות.
ב-30 באוגוסט בפרק של התוכנית NXT 2.0, במהלך קרב שלושה נגד שלושה בין ברוקס ג'נסן, ג'וש בריגס ופלון הנלי לבין פריטי דדלי (אלטון פרינס וקיט וילסון) ולאש לג'נד, קבוצת גאלוס (מארק קופי וולפגנג) התערבו לטובת לג'נד ופריטי דדלי וסייעו להם לנצח.
באותו הערב, לאחר שג'ו קופי וולפגנג ניצחו את האחים קריד (ברוטוס קריד וג'וליוס קריד), תיגרה פרצה ביניהם כולל נציג קבוצת דיאמונד מיין, דיימון קמפ (שאליה משתייכים האחים קריד), כאשר גם פריטי דדלי וג'נסן ובריגס הצטרפו אל התיגרה.
דבר זה הוביל להחלטה שלפיה באירוע התנגשות העולמות יתקיים קרב הדחות זוגות מרובע, שבו ישתתפו אלופי הזוגות של NXT, האחים קריד, אלופי הזוגות של NXT UK, ג'נסן ובריגס, גאלוס (מארק קופי וולפגנג), ופריטי דדלי (פרינס ווילסון) והוא יאחד את אליפויות הזוגות של המותגים.
ב-30 באוגוסט בפרק של התוכנית NXT 2.0, אלוף צפון אמריקה של NXT, כרמלו הייס ביחד עם טריק ויליאמס, דנו בסוגיה שלפיה אף אחד לא מתאים לרמה שבה כרמלו נמצא, דבר שהוביל להבאתו של נציג המותג סמאקדאון, ריקושט אל הזירה על מנת לאתגר את הייס לקרב על האליפות באירוע התנגשות העולמות.
+ אישיויות אחרות על המסך תפקיד: שם:צוות השידור באנגליתויק ג'וסףוייד בארטצוות השידור בספרדיתמרסלו רודריגזג'רי סוטוכרוזהאלישיה טיילורשופטיםאדריאן באטלרצ'יפ דאנינגג'ואי גונזלסדאלאס אירויןדרק סנדרספאנל לפני האירועסם רוברטסמקנזי מיטשל
האירוע נפתח בקרב שבו כרמלו הייס הגן על אליפות צפון אמריקה של NXT מול ריקושט.
בסיום, הייס ניצל ניסיון מהלך שוטינג סטאר פרס כושל מצד ריקושט והפך זאת למהלך הצמדה שהספיק לו על מנת להשיג את הניצחון בקרב והגנה מוצלחת על תוארו.
אלופי הזוגות של NXT UK היו הראשונים להיות מודחים מן הקרב לאחר שוולפגנג ומארק קופי ביצעו מהלך משותף על ג'נסן.
אחריהם, גאלוס הודחו לאחר שהאחים קריד הצמידו את וולפגנג.
ברגעי הסיום של הקרב, דיימון קמפ בגד בחבריו לקבוצת דיאמונד מיין, כשתקף את ג'וליוס קריד מאחור בעזרת כיסא, מה שאפשר לאלטון פרינס להצמידו למזרן לספירת שלוש, שהקנתה לו ולקיט וילסון את הזכייה בחגורות אליפות הזוגות המאוחדות.
בקרב השלישי, התקיים קרב משולש לאיחוד חגורות אליפות הנשים בין אלופת הנשים של NXT, מנדי רוז, אלופת הנשים של NXT UK, מייקו סאטומורה לבלייר דבנפורט.
רוז הייתה זו שניצחה בקרב ואיחדה את חגורות אליפות הנשים של המותגים לאחר שביצעה על המשתתפות האחרות בקרב את מהלך הסיום שלה, Kiss the Rose ואז הצמידה את דבנפורט.
בקרב הלפני אחרון, קטאנה צ'אנס וקיידן קרטר הגנו על אליפות זוגות הנשים של NXT מול דודרופ וניקי A.S.H.
הסחת דעת מצידן של טוקסיק אטרקשן (ג'יג'י דולין וג'ייסי ג'יין) אפשרה לאלופות הזוגות לרשום הגנה מוצלחת על התואר לאחר שהשתיים ביצעו על דודרופ מהלך סיום משותף.
הקרב המרכזי היה קרב איחוד אליפויות העולם בין אלוף ה-NXT, ברון ברייקר לבין אלוף בריטניה של NXT, טיילר בייט.
בסיום, ברייקר הפך מהלך של בייט לטובתו כדי לבצע את מהלך הספיר, שהספיק לו כדי לנצח בקרב ולאחד את חגורות אליפות העולם של המותגים.
קרב זוגות על אליפות זוגות הנשים של NXT 10:19 5 ברון ברייקר (NXT) ניצח את טיילר בייט (NXT UK) קרב יחידים אשר איחד את אליפות ה-NXT ואת אליפות בריטניה של NXT 17:11 (א) - מתייחס למתאבק/מתאבקים שהגיעו לקרב כאלוף/אלופים
Wrong Turn (בעברית: טָעוּת בַּכִּוּוּן) הוא שיר שהוקלט על ידי הזמרת-יוצרת הגרמנייה קים פטרס, מתוך אלבום האולפן השני שלה, Turn Off the Light.
מבחינת מוזיקלית, השיר מאופיין בסוגות כדוגמת פופ אפל ואלקטרופופ ומבחינה לירית, מילותיו עוסקות ברציחות ובמסעות הרג.
השיר נכתב על ידי ווהן אוליבר, ת'רון תומאס, לוקאס גוטוואלד, ג'סי סיינט ג'ון, ארון ג'וסף וקים פטרס והופק על ידי מייד אין צ'יינה, ווהן אוליבר וארון ג'וסף.
"Wrong Turn" הוא הרצועה הרביעית מתוך אלבום האולפן השני שלה, Turn Off the Light.
הוא מתחיל כאשר קטע הכלי "Bloody Valentine" מסתיים, ונגמר כאשר קטע הכלי "Demons" מתנגן.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.
שמו של "Wrong Turn" כמו גם המילים שלו יכולים לשמש כפל משמעויות עבור אחד מכוונותיה של פטרס: ליפול על האדם הנכון בזמן הלא נכון, או שמא במסגרתו של השיר ובמילים שלו, באים לידי ביטוי כמיהותיה של פטרס, כדוגמת מסע הרג ורציחות שהיא צריכה לעשות, כיוון שקורבנותיה "מוכרחים למות" לטענתה.
"Wrong Turn" מתייחס לסרט האימה והמותחן משנת 2003 "טעות בכיוון" שלאורכו מספר קבוצות של אנשים עושות בסופו של דבר 'פנייה לא נכונה' ('טועים בכיוון') והולכים לאיבוד, מה שמביא להשלכות רצחניות.
התייחסות נוספת היא לסרט האימה "בלאדי ולנטיין" משנת 1981 (חודש ב-2009).
השורה "זה היעד הסופי שלך" מתייחסת לסרט משנת 2000, "יעד סופי".
הסרט עוסק בחוסר היכולת להימנע מהמוות, המוות הוא 'היעד הסופי'.
קים פטרס ביצעה את השיר במהלך Live on Grubub: Sound Bites; במסגרת אותה ההופעה ביצעה מחרוזת שהורכבה משלושה שירים: "Wrong Turn", "" ו-"Death by Sex".
האודיו הרשמי של "Wrong Turn" הועלה לערוץ היוטיוב הרשמי של קים פטרס ב-1 באוקטובר 2019. פטרס הופיעה עם "Wrong Turn" בתיאטרון גלי הקול של מלון הארד רוק & קזינו באטלנטיק סיטי.
נכון לאוגוסט 2022 עומד מונה הצפיות של האודיו על למעלה מחצי מיליון צפיות.
Worth a Shot (בעברית: שווה ניסיון [לפי משמעות]; שווה ירייה [מילולי]) הוא סינגל שהוקלט על ידי הזמרת-יוצרת האמריקאית אל קינג, בהשתתפות הזמר דיירקס בנטלי.
הוא יצא לאור ב-13 במאי 2022, על ידי חברות התקליטים סוני מיוזיק אנטרטיינמנט ו-RCA רקורדס, כסינגל שלא מתוך אלבום.
השיר הגיע למקום ה-30 במצעד השירים הדיגיטליים.
השיר נכתב על ידי ג'וש אוסבורן, רוס קופרמן ושיין מק'נאלי והופק על ידי אל קינג ורוס קופרמן.
לאורכו של השיר, מדברת קינג על ניסיון נוסף שהיא רוצה לתת לבן זוגה לשעבר, בטענה שהוא "שווה ניסיון".
כמו כן, משתמשת במוטיבים של ויסקי ומשקאות חריפים כדוגמה לכך שהניסיון יכול לקרות (וזאת, בשל שכרות שיכולה להיגרם כתוצאה מכך).
הווידאו קליפ הרשמי של השיר פורסם ב-18 במאי 2022. בתחילתו, ניתן לראות את קינג נשענת על קיר, כשהיא לבושה בשמלה מיושנת בסגנון המערב הפרוע.
הקונספט של הקליפ, עוסק באותו הסגנון וזאת, בנוסף לתחרות שתיית משקאות חריפים שקינג מבצעת עם בוקר אחר, כשהיא לבושה כגבר עם שפם.
נכון לאוקטובר 2022 עומד מונה הצפיות של הקליפ על למעלה מ-1.1 מיליון צפיות.
אזורתאריך יציאהפורמטחברת תקליטיםמקורכלל העולם13 במאי 2022הזרמת מוזיקה • הורדה דיגיטליתסוני • RCA
"Would've, Could've, Should've" הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השישית מתוך מהדורת 3am של אלבום האולפן העשירי של סוויפט, Midnights.
"Would've, Could've, Should've" צבר בשבוע הראשון לצאתו כ-12.6 מיליון השמעות בפלטפורמת הסטרימינג ספוטיפיי.
בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Would've, Could've, Should've".
על פי מספר מגזיני מוזיקה "Would've, Could've, Should've" נכתב על מערכת היחסים הרומנטית של סוויפט עם השחקן ג'ון מאייר.
היא מכנה אותה כ"שלד מעברה", וטוענת כי פער הגילים ביניהם היה מורגש.
באותה תקופה הייתה סוויפט בת 19, ואילו מאייר התחיל את העשור הרביעי לחייו.
על-אף שהשניים לא אישרו מעולם את הזוגיות שלהם בפרהסיה, הם נראו יחד בהופעות משותפות.
כשהוציאה את Speak Now ב-2010 נכללה בו הרצועה "Dear John", שיר פרידה ממאייר, שמאשרת לכאורה על מערכת היחסים שהייתה ביניהם.
ארבע השורות האחרונות בשיר מתייחסות לנטייה של החברה להאדיר יותר את חלקה הרע של האישה במערכת יחסים בעלת פער גילים גדול מאשר את חלקו של הגבר.
לאורך שאר השיר בונה סוויפט את הסיבה לחרטה על הזוגיות שהייתה ביניהם.
בניגוד ל-"Dear John", שם היא מודה שהקשר שלה עם מאייר היה שגוי, ב-"Would've Could've Should've" היא מתחרטת לגמרי על הזמן שבילו יחד.
עם יציאתו נמנה "Would've Could've Should've" בין העלייה במספר השירים בעלי תוכן על ניצול ופערי גיל של זמרות פופ אחרות בעשור השלישי של המאה ה-21, כמו "Your Power" של בילי אייליש מ-Happier Than Ever ו-"29" של דמי לובאטו מ-Holy Fvck.
"Would've, Could've, Should've" בוצע באצטדיון ניסאן בנאשוויל, טנסי, ב-7 במאי 2023. ארון דסנר, שסוויפט תיארה אותו כ"גאון אדיב ונפלא", הצטרף אליה לבמה לשיר ההפתעה הזה מגרסת 3AM של האלבום Midnights.
למרות מזג האוויר הסוער, דסנר נענה לאתגר והופיע עם סוויפט.
היא סיפרה בהופעה ש-"Would've, Could've, Should've" היה אחד השירים האהובים עליהם כשהם יצרו אותו.
"Writing's on the Wall" (בעברית: "הכתובת על הקיר") הוא סינגל מאת הזמר הבריטי סם סמית' אשר יצא לאור ב-25 בספטמבר 2015. השיר שימש כשיר הנושא של הסרט "ספקטר" ה-24 בסדרת סרטי ג'יימס בונד.
חרף הביקורות המעורבות, השיר זכה להצלחה רבה ברחבי העולם.
הוא זכה בפרס אוסקר לשיר המקורי הטוב ביותר והיה לראשון משירי ג'יימס בונד שהגיע לראש מצעד הסינגלים הבריטי.
מפיקי הסרט "ספקטר" ביקשו מלהקת רדיוהד הבריטית לכתוב את שיר הנושא עבור הסרט.
חברי הלהקה אכן כתבו שיר בשם "ספקטר" למטרה זו, אולם החלו לשיר אותו בהופעות שלהם.
מפיקי הסרט רצו שהשיר יהיה מקורי וישוחרר רק בסמיכות לצאת הסרט לאקרנים.
לפיכך, הם החליטו לוותר על השיר של רדיוהד.
המפיקים פנו אל סם סמית' בהתראה קצרה וביקשו ממנו לכתוב ולבצע שיר חדש.
סמית' כתב את השיר יחד עם ג'ימי נייפס בתוך חצי שעה.
הם הקליטו את השיר בסשן אחד, וב-8 בספטמבר יצא סמית' בהכרזה פומבית שהוא ישיר את שיר הנושא בסרט ג'יימס בונד החדש.
הוא תיאר את השיר כ"אחד משיאי הקריירה שלי".
השיר שוחרר ב-25 בספטמבר 2015, יום לפני הקרנת הבכורה של הסרט בבריטניה.
השיר נתקל בביקורות מעורבות, אולם זכה להצלחה עצומה במצעדי ההשמעות ברחבי אירופה, ואף היה לראשון משירי ג'יימס בונד שהגיע לראש מצעד הסינגלים הבריטי.
מחוץ לאירופה הוא הצליח פחות, והגיע רק למקום ה-71 בבילבורד הוט 100.
הפופולריות של השיר גברה עם פרסום הסרט.
בטקס פרסי גלובוס הזהב ה-73 השיר זכה בפרס גלובוס הזהב לשיר המקורי הטוב ביותר, ובטקס פרסי אוסקר ה-88 זכה השיר בפרס אוסקר לשיר המקורי הטוב ביותר.
היה זה שיר ג'יימס בונד השני ברציפות שזכה בפרס, לאחר סקייפול של אדל.
Worldcoin הוא פרויקט מטבעות קריפטוגרפיים ביומטריים שפותח על ידי Tools for Humanity שנוסדה בשנת 2019 על ידי מנכ"ל OpenAI, סם אלטמן, מקס נובנדשטרן ואלכס בלניה, והיא נתמכת על ידי אנדריסן הורוביץ.
בשנת 2021, הצהירה החברה שהמטבע שלה (WLD) נועד להיות מאמץ גדול יותר להניע כלכלה גלובלית מאוחדת ושוויונית יותר המונעת על ידי כלכלת האינטרנט, למרות שהיא לא תהיה זמינה בארצות הברית כרגע.
המטבע יהיה מטבע קריפטוגרפי מבוסס Layer 2 Ethereum הממנף את האבטחה של אתריום blockchain תוך כלכלה משלו.
באוקטובר 2021, הפרויקט גייס סכום ראשוני של 25 מיליון דולר ובתוך שישה חודשים גויסו 100 מיליון דולר נוספים שדחפו את שווי המטבע ל-3 מיליארד דולר.
מימון נוסף של 115 מיליון דולר הוכרז במאי 2023, שישמש להשקעה באיתור רובוטים, מחקר ופיתוח, והרחבת הפרויקט והיישום של Worldcoin.
אפליקציית Worldcoin הושקה בגרסת ביתא ב-24 ביולי 2023.
התקווה של Worldcoin לספק דרך אמינה לאימות בני אדם באינטרנט בשם World ID, כדי לנטרל בוטים וזהויות וירטואליות מזויפות באמצעות בינה מלאכותית.
באמצעות מנגנון הפצה עבור המטבע הקריפטוגרפי שלה בדומה ל-UBI Worldcoin מנסה לתמרץ משתמשים להצטרף לרשת שלה על ידי סריקת הקשתית שלהם באמצעות סורק הקשתית בצורת כדור של Worldcoin.
באפריל 2022, בדו"ח של MIT Technology Review נאמר כי ישנן פרקטיקות רבות שנויות במחלוקת ב-Worldcoin בבעיקר במדינות בעלות הכנסה נמוכה, בתוך כך צוין ש-Worldcoin מנצל אנשים עניים כדי להצמיח את הרשת שלה.
במאי 2023, דווח ב-TechCrunch שהאקרים הצליחו לגנוב אישורי כניסה של כמה ממכשירי Worldcoin אישיים.
הדובר של Worldcoin אמר כי אף נתוני משתמש אישיים לא נפגעו, מכיוון שאפליקציית המפעיל אינה ניגשת לנתוני המשתמש.
ממשלות רבות החלו לעסוק בנושא על מנת להבין איך לעבוד בתיאום עם החברה וכיצד יאוחסן המידע הרגיש על המשתמשים.
בצרפת, הנציבות הלאומית למען חופש המידע (CNIL) כינתה את שיטת איסוף הנתונים של החברה "מפוקפקת", ונציב המידע באנגליה הביע חשש דומה.
בגרמניה נפתחה חקירה מחשש להדלפת נתונים ביומטריים מהסיבה שלדבריהם "הטכנולוגיות של החברה לא מבוססות מספיק לשימוש בהעברת מידע פיננסי, מה שמוביל לסיכון פוטנציאלי עבור משתמשים".
Worldcoin לא הושק בארצות הברית, לטענת החברה זאת משום שהם מעדיפים לפעול במדינות אחרות שבהן הכללים הרגולטוריים לגבי מטבעות קריפטו גמישים יותר.
Wuthering Heights הוא אלבום הפסקול השני של הזמרת הבריטית צ'ארלי XCX.
האלבום נוצר עבור הסרט בעל אותו שם, ומתוכנן לצאת לאור על ידי חברת התקליטים אטלנטיק רקורדס ב-13 בפברואר 2026, באותו יום בו הסרט יוצא לאקרנים.
אנתוני וויליס ילחין את הפסקול לסרט, כאשר צ'רלי XCX תורמת אלבום של שירים מקוריים.
הסינגל המוביל, "House" בהשתתפות המוזיקאי הוולשי ג'ון קייל, יצא ב-10 בנובמבר 2025, לצד קליפ בבימויו של מיץ' ראיין.
הסינגל השני, "Chains of Love", יצא ב-13 בנובמבר, במקביל לקדימון הקולנועי של הסרט, בו הופיע גם השיר.
+ תאריכי יציאות לאור ופורמטים עבור Wuthering Heightsאזורתאריך יציאהפורמט (ים)חברת תקליטיםמקור כלל העולם13 בפברואר 2026קלטת שמע • הורדה דיגיטלית • תקליטור • הזרמת מוזיקה • תקליטאטלנטיק רקורדס
Wuthering Heights (בעברית: אנקת גבהים) הוא סינגל הבכורה של הזמרת-יוצרת האנגלית קייט בוש, שיצא ב-20 בינואר 1978 מתוך האלבום הראשון שלה, "The Kick Inside".
השיר נכתב בהשראת הרומן אנקת גבהים מאת אמילי ברונטה.
קייט בוש קיבלה את ההשראה לשיר אחרי שצפתה בסצנה מתוך עיבוד לטלוויזיה של הספר אנקת גבהים מאת אמילי ברונטה, וחיפשה את הספר בעקבותיו.
את השיר כתבה בלילה אחד כשהייתה בת 18.
הדוברת בשיר היא קאת'י ארנשו, מתוך הרומן אנקת גבהים מאת אמילי ברונטה שנכתב ב-1847. בשיר היא מופיעה לאחר מותה, כרוח רפאים, בחלון של הית'קליף אהובה לשעבר, ומתחננת שייתן לה להיכנס.
זאת בשונה מהרומן של ברונטה, בו ישנה סצנה בה רוח הרפאים של קאת'י מופיעה בחלון בחלומותיו של מר לוקווד, הישן בחדר השינה הישן של קאת'י במהלך ביקור אצל הית'קליף באחוזת "אנקת גבהים".
השיר מבדיל בין החלקים שקרו בעולם הזה, וכתובים בלשון עבר, ובין העולם הבא, בו נמצאת רוח הרפאים של קאת'י, וכתובים בלשון הווה.
ההבדלה בין העולמות נעשית גם באמצעות בחירת הסולמות בשיר ושימוש בגוון הקול בשירתה של בוש.
בחברת התקליטים EMI רצו לצאת עם שיר אחר כסינגל המוביל מתוך האלבום, אך בוש התעקשה שיהיה זה "Wuthering Heights".
הסינגל יצא ב-20 בינואר 1978. השיר הגיע לראש מצעד הסינגלים הבריטי, והיה בכך השיר הראשון שנכתב והושר על ידי זמרת שהגיע לראש המצעד.
עטיפת הסינגל צולמה על ידי הצלם ג'יי מירדל (Jay Myrdal), ומראה את קייט בוש אוחזת בעפיפון גדול המעוטר בדרקון.
צילום דומה שימש לעטיפת האלבום, "The Kick Inside".
לשיר יצאו שני וידאו קליפים.
בראשון, בוש רוקדת בשמלה לבנה על רקע חשוך, בריקוד המרמז על כך שדמותה היא רוח הרפאים של קאת'י ארנשו.
בשני, בוש רוקדת בשמלה אדומה בטבע, בקליפ שצולם במישור סולסברי.
אלבום האוסף של קייט בוש משנת 1986, "The Whole Story", כולל גרסת רמיקס עם הקלטה חדשה של השירה של בוש.
גרסה זו גם יצאה כצד ב' של הסינגל "Experiment IV" מאותו האלבום.
הזמרת האמריקאית פט בנאטר הוציאה ב-1980 גרסת כיסוי לשיר באלבומה "Crimes of Passion".
X&Y (בעברית: אקס & ואי) הוא האלבום השלישי של להקת הרוק הבריטית קולדפליי, שיצא ביולי 2005.
לאלבום זה קדמו שני אלבומים: Parachutes, שיצא בשנת 2000 ו־A Rush Of Blood To The Head, שיצא בשנת 2002.
בשבוע הראשון לצאתו השיג X&Y פלטינה משולשת עם כ-500,000 עותקים שנמכרו, וכך הגיע למקום שני ברשימת האלבומים הנמכרים בשבוע אחד בהיסטוריה של המצעד הבריטי, כשהוא שני רק ל־Be Here Now, אלבומה השלישי של להקת אואזיס שיצא ב-1997, וגרף כ-700,000 מכירות בשבוע הראשון.
על פי ארגון ה-IFPI, האלבום הוא הנמכר ביותר ב-2005, והוא מכר כ-8.3 מיליון יחידות בשנה זו.
על עטיפת האלבום מופיע שם האלבום לפי קוד בודו בהצגה של ריבועים צבעוניים.
הקוד נכתב לפי קוד בודו 2.0 (ITA2), אולם בקוד נפלה טעות ובמקום השם X&Y מופיע השם X9Y.
שיר בונוס המופיע בגרסה היפנית בלבד - How You See The World.
שיר מס' 12, Twisted Logic, נגמר למעשה כבר אחרי 4:26 דקות, ויש יותר מחצי דקה של שקט בשיר.
השיר האחרון, Til' Kingdom Come הוא שיר מוחבא (Hidden Track) ושמו לא מופיע בעטיפת האלבום.
הצירוף "X&Y" לא מופיע במילות השירים באלבום, אך הוא מופיע בשיר "The World Turn Upside Down", ביסייד בסינגל Fix You.
Til' Kingdom Come נכתב במקור על ידי הלהקה לזמר ג'וני קאש, אך הוא נפטר לפני שהספיק להקליט את השיר.
השיר Fix You, הושמע בבכורה העולמית בסדרת הטלוויזיה The O.C, בפרק ששודר ב־12 במאי 2005 בארצות הברית (קצת פחות מחודש לפני צאת האלבום, והרבה לפני יציאת Fix You כסינגל).
הריף של השיר Talk לקוח מהשיר Computer Love של להקת קרפטוורק.
לשיר Talk נכתבו והוקלטו 3 גרסאות.
אחת מהן דלפה לאינטרנט במרץ 2005, 3 חודשים לפני צאת האלבום (בעקבות כך נכתבה גרסה חדשה שבסופו של דבר הופיעה באלבום).
פרסי המוזיקה הבריטית 2006 (Brit Awards) - האלבום הבריטי הטוב ביותר (Best British Album)
פרסי מגזין Q לשנת 2005 - אלבום השנה (Album Of The Year)
פרסי המוזיקה MTV אירופה 2005 (MTV Europe Music Awards) - השיר הטוב ביותר
פרסי המוזיקה הבריטית 2006 (Brit Awards) - הסינגל הבריטי הטוב ביותר
X (אקס) היא האות העשרים־וארבע באלפבית הלטיני.
מקורה של האות הוא באות היוונית כי או באות קסי.
באנגלית האות נהגית כצליל "קס" או "גז" באמצע מילה ולעיתים כצליל "ז" בראשית מילה.
בשפות איברו רומאניות האות נהגית בדרך כלל כשין ימנית או כסמך, בדיאלקט מקסיקני של הספרדית האות נהגית כצליל "כ" רפויה.
כך, לדוגמה, שם המדינה מקסיקו (México) נהגה כ"מֶקְסיקוֹ" בפי האנגלוסקסים, אך כ"מֶכִיקוֹ" בפי המקסיקנים.
במלטית האות נהגית כ-שׁ או כ-ז'.
ייצוגים נוספים של האות X
באלפבית פונטי מייצגת את האות המילה "אקס ריי" (X-ray – קרני רנטגן).
בקוד מורס מיוצגת האות על ידי קו, שתי נקודות וקו: –··–
סמ"ך פיניקיתקסי יווניתכי יווניתX אטרוסקיתX לטינית
בתחומים רבים, הסימן X משמש למחיקה של טקסט כתוב, או לסימון שגיאה על גבי טקסט כתוב (לדוגמה - בעת מתן הערכה למבחן כתוב).
זאת בניגוד לסימון V, המסמל מתן אישור לטקסט.
בתחום הביגוד, X מייצג קיצור של המילה Extra (אקסטרה).
לדוגמה: XXL מייצג את המידה "אקסטרה אקסטרה לארג'".
בשפה האנגלית האות X מסמלת קיצורי מילה רבים:
X משמש קיצור כינויו של ישו (Christ), ולכן Xmas הוא קיצור של חג המולד (Christmas).
X מסמל את המילה צלב (Cross), ולכן Xing הוא קיצור של הצטלבות (Crossing) ו־Kings X הוא קיצור של קינגס קרוס.
X משמש בקיצורים נוספים, כגון Rx (Receive), Tx (Transmit), tnx (Thanks) ו־Distance) Dx) – קליטה; שידור; תודה; ומרחק.
בגנטיקה, X מייצג את הכרומוזום X.
במסמכים משפטיים, X יכול לייצג חתימה של אנאלפבית.
הוא משתנה המייצג את ציר X במערכת צירים קרטזית.
בספרות רומיות X מייצג את המספר 10.
הסימון ×, הדומה לאות הקטנה x, מייצג כפל או מכפלה קרטזית.
באופטיקה, x מסמל את ההגדלה של עדשה.
לדוגמה: עדשת 2x מגדילה פי שניים.
באווירונאוטיקה, X הוא הציון שניתן למטוס נסיוני של הממשל האמריקני, כדוגמת המטוס הרקטי בל X-1 שהיה הראשון ששבר את מחסום מהירות הקול.
הוא גם הקידומת לגרסאות נסיוניות של כלי טיס של הכוחות המזוינים של ארצות הברית, כדוגמת ה־XB-70.
בתחום המיניות ודירוגי סרטים, XXX מסמל פורנוגרפיה.
סימול זה נפוץ בעיקר בעיתונאות ובאינטרנט.
χ – האות היוונית כי
Х – האות הקירילית כַה
メ – האות היפנית (קאטאקאנה) מֶה
א – האות העברית אל"ף יכולה להיראות בכתב יד כמו האות X
מטוס הבואינג X-32 הוא המתחרה המפסיד בתחרות "מטוס תקיפה משותף" הידוע בראשי התיבות JSF (תוכנית Joint Strike Fighter).
ב-1990 השיקה הסוכנות למיזמי מחקר מתקדם את מיזם מטוס הקרב קל המשקל השיתופי (Affordable Lightweight Fighter Project).
בערך באותו הזמן מיזם ארגון טכנולוגיית התקיפה המתקדמת (The Joint Advanced Strike Technology) יצא לדרך.
ב-1994 הקונגרס האמריקאי ציווה לאחד את שני המיזמים למיזם אחד בשם פרויקט מטוס תקיפה משותף (Joint Strike Fighter).
חברות רבות לקחו חלק בשלב הראשון של המיזם, שכרך שירטוט דגמי מטוסים להגשה למשרד ההגנה.
רק החברות בואינג ולוקהיד מרטין עברו את השלב הראשון והוענק להם חוזה, המאפשר להם לייצר שני דגמי מטוסים כרצונם.
בין סעיפי החוזה, נדרש שהמטוסים יוכלו לבצע המראה ונחיתה רגילה, המראה ונחיתה על נושאת מטוסים, והמראה ונחיתה אנכית.
כמו כן ציפו מהמטוסים שיהיו בעלי יכולות לתקוף מטרות קרקע בעזרת מערכות מתקדמות.
חברת מקדונל דאגלס, שנכשלה בשלב הראשון של המיזם, נקנתה על ידי בואינג.
לבואינג היה חיסרון בידע בבניית מטוסי קרב ולכן צירפה את הצוות של מקדונל דאגלס לצוות שלהם.
דבר שמפריד מיזם זה ממיזמים אחרים הוא האיסור על החברות להשתמש בכספן הפרטי כדי לכלכל את הפיתוח.
לכל חברה ניתן הון של 750 מיליון דולר כדי לייצר שני מטוסים – כולל אוויוניקה, חומרה ותוכנה.
מגבלה זו נועדה כדי לצמצם את עלויות הייצור וטכניקות ההרכבה, וגם מנעה מכל אחת מן החברות, בואינג או לוקהיד מרטין, מלפשוט את הרגל במאמץ לזכות בתחרות חשובה שכזו.
הטיסה הראשונה של המטוס מדגם X-32A (שנועד למבחני המראה ונחיתה רגילים ועל נושאת מטוסים) נערכה בספטמבר 2000, מבסיס בואינג שבפלמדייל לבסיס חיל האוויר אדוארדס.
הדגם השני של המטוס, X-32B, הציג המראה ונחיתה אנכית באופן מאוד דומה לזה של ההוקר סידלי הרייר, באמצעות דחף וקטורי.
הצוות של המתחרים, לוקהיד מרטין, השתמש בחלופה אחרת, מסוכנת יותר אך עם זאת מוצלחת יותר, להמראה אנכית: מניפת מעלית (lift-fan).
מבחני הטיסה של שתי החברות נערכו עד ליולי 2001.
ב-26 באוקטובר 2001, הכריז משרד ההגנה האמריקאי שהדגם של חברת לוקהיד מרטין F-35 זכה בתחרות.
אחת מהסיבות העיקריות לבחירה זאת היא ככל הנראה השיטה שלהם להשגת המראה אנכית, כאשר משרד ההגנה פסק שביצועי שיטת מניפת המעלית שווים את הסיכון שבבחירה.
בשנת 2005, הועבר מטוס הבואינג X-32 למוזיאון הלאומי של חיל האוויר האמריקאי בדייטון, אוהיו.
במהלך שהותו במוזיאון התדרדר מצבו מאוד.
הוא נמצא באחד ממוסכי המטוסים במתקן שיחזור יחד עם מטוס ה-YF-23 (האלמנה השחורה).
שני המטוסים ישוקמו, ויהיו בהאנגר המוזיאון למטוסים ניסיוניים.
הפסד החוזה לחברת לוקהיד מרטין היה הלם גדול לחברת בואינג, מפני שהוא יצג את פרויקט מטוס הקרב הבינלאומי החשוב ביותר מאז המיזם שהוביל ליצירת F-16. כמות הייצור של דגם המטוס F-35, ככל שידוע על מיזם JSF היום, מוערכת בין 3,000 ל-5,000 מטוסים.
לפני הענקת החוזה היו כמה מחוקקים שלחצו על רעיון שימור דגם המטוס המפסיד כקבלן משנה, אבל עיקרון "המנצח זוכה בהכל" לא השתנה.
חברת בואינג רואה את ההשקעה שלה במטוס X-32 כהשקעה אסטרטגית, שהניבה טכנולוגיות חשובות שניתן לאמץ אותן במטוס F/A-18 הורנט ובמחקרים אחרים.
X-13A-RY ורטיג'ט (Vertijet), דגם 69 מתוצרת ראיין איירונאוטיקל, היה מטוס נסיוני להמראה ונחיתה אנכית (VTOL) מסדרת מטוסי ה-X שטס בארצות הברית בשנות החמישים.
המטרה העיקרית של המיזם הייתה להדגים יכולת להמראה אנכית באמצעות הנעה סילונית טהורה, ריחוף, מעבר לטיסה ישרה ואופקית, ונחיתה אנכית.
מיד לאחר מלחמת העולם השנייה, מהנדסי ראיין תהו האם ה-FR-1 פיירבול, שהחזיק כמויות דלק קטנות והיה בעל יחס דחף למשקל של 1, יהיה מסוגל להמריא אנכית.
לשכת האווירונאוטיקה של הצי האמריקני העניקה ב-1947 חוזה לראיין לצורך בחינת אפשרות לפיתוח מטוס קרב סילוני הממריא אנכית.
היה זה חלק מתוכנית לבדיקת התכנות שיגור כלי טיס מצוללת.
ראיין ערכה בדיקות במטוס נשלט מרחוק מ-1947 עד 1951. ב-1953 העניק חיל האוויר האמריקני חוזה לראיין לפיתוח מטוס סילוני להמראה ונחיתה אנכית (VTOL), שניתן לו הכינוי X-13 ורטיג'ט.
הוא היה גדול מספיק על-מנת לאכלס תא טייס חד-מושבי (עם מושב מוטה) ומנוע טורבו-סילון בעל דחף של 10,000 lbf (45 kN) מתוצרת רולס-רויס אייבון.
מוטת כנפי הדלתא העיליות של המטוס הייתה בעלת אורך של 21 רגל (6.4 מטר) בלבד ובקצה כל כנף חובר משטח אנכי שטוח.
בחלק התחתון של אף המטוס הותקן וו שימש לתליית הורטיג'ט מפלטפורמת הנחיתה האנכית הנגררת שלו, ומוט קצר ששימש לאומדן המרחק מפלטפורמת הנחיתה הנגררת.
לאחר שהמטוס אובטח אנכית, הפלטפורמה הנגררת הונמכה אופקית וכך שימשה לשינוע המטוס על הקרקע.
בקרת העילרוד והסבסוב בעת רחיפה נעשתה באמצעות ניהוג וקטורי.
בקרת הגלגול נעשתה באמצעות סילוני "puffer" המותקנים על משטחי קצה הכנף.
האבטיפוס הראשון (#54-1619) צויד בכן נסע זמני וביצע טיסת בכורה אופקית רגילה ב-10 בדצמבר 1955 לבחינת מאפייניו האווירודינמיים.
בהמשך, הוא ביצע מעבר מטיסה אופקית לאנכית וחזרה.
לאחר מכן הוחלף כן הנסע של האבטיפוס הראשון במתקן ל"ישיבת זנב" שהותקן על זנב המטוס והחזיק אותו אנכית כשהיה על הקרקע.
ב-28 במאי 1956 הוא המריא אנכית מהקרקע לבחינת יכולות הריחוף שלו.
האב הטיפוס השני (#54-1620), ב-11 באפריל 1957, המריא אנכית מהפלטפורמה הנגררת מבסיס חיל האוויר אדוארדס, עבר לטיסה אופקית וחזר לטיסה אנכית.
בסוף הטיסה, שארכה מספר דקות, עגן אנכית על ידי לכידת הוו בכבל הנחיתה של פלטפורמת הנחיתה האנכית הנגררת.
במהלך ה-28 ביולי וה- 29 ביולי 1957, ערך ה-X-13 מפגן בוושינגטון, הוא חצה את נהר הפוטמק ונחת בפנטגון.
חיל האוויר האמריקני בחר להפסיק את פיתוח המטוס משום שלא היה לו צורך מבצעי בו.
שני מטוסי ה-X-13 מוצגים כיום במוזיאוני תעופה בארצות הברית.
האבטיפוס השני, שהשלים טיסה מלאה שכללה המראה ונחיתה אנכית, הועבר ב-1959 למוזיאון הלאומי של חיל האוויר האמריקני אשר בבסיס חיל האוויר רייט-פטרסון, ליד דייטון אשר באוהיו.
האבטיפוס הראשון מוצג כיום במוזיאון האוויר והחלל של סן דייגו.
גראמן X-29 היה מטוס ניסוי מסדרת מטוסי ה-X שפיתחה גראמן עבור תוכנית מחקר משותפת לדארפ"א, חיל האוויר האמריקני ונאס"א.
הוא שימש לחקר מספר טכנולוגיות חדשות, כשהבולטות שבהן היו הכנפיים המשוכות קדימה והקנארד.
אי היציבות האווירודינמית האינהרנטית של תצורה זו חייבה את השימוש במערכת בקרת טיסה מסוג טוס על חוט ממוחשבת, וחומרים מרוכבים מתקדמים נדרשו לייצור כנף קשיחה מספיק מבלי שתהייה כבדה באופן לא סביר.
שני X-29A נבנו בידי גראמן איירוספייס קורפוריישן.
המטוסים הוסבו לתצורה זו משלדות מטוסי F-5A פרידום פייטר קיימים מתוצרת נורת'רופ (שהועדפו על פני הצעה מתחרה של ג'נרל דיינמיקס לגרסת F-16 פייטינג פלקון); כינויו הפנימי של התכנון המותאם היה G-712.
בשלב הראשון של התוכנית, שנמשך מדצמבר 1984 ועד 1988, נעשה שימוש במטוס הראשון לחקר השליטה, הביצועים ואינטגרצית המערכות של המטוס.
טיסת הבכורה של המטוס נערכה ב-14 בדצמבר 1984, וב-13 בדצמבר 1985 הפך למטוס הראשון בעל כנפיים משוכות קדימה שטס במהירות על קולית בטיסה אופקית.
ה-Ju 287 הגרמני המוקדם יותר היה מטוס הסילון הראשון בעל כנפיים משוכות קדימה.
בשלב השני של התוכנית נעשה שימוש ב-X-29A השני, שטס לראשונה ב-23 במאי 1989 ושחקר את מאפייני הטיסה בזווית התקפה גבוהה ואת התועלת הצבאית של ה-X-29. בסך הכול בוצעו 437 טיסות בשני המטוסים במצטבר, כשהטיסה המהירה ביותר הגיעה לסביבות מאך 1.8 והטיסה הגבוהה ביותר הגיעה לסביבות 55,000 רגל.
ה-X-29A הפגין שליטה ויכולת תמרון מצוינת בזווית התקפה של עד 45 מעלות.
הייתה גם הפחתה ביצירת מערבולות.
תצורת הכנפיים הפכה את המטוס לאי יציב אינהרנטית.
הוא יכול היה לטוס רק עם תיקונים מתמידים (עד ל-40 בשנייה) שסיפקה מערכת בקרת הטיסה הממוחשבת.
המערכת הורכבה משלושה מחשבים דיגיטליים יתירים שגובו על ידי שלושה מחשבים אנלוגיים יתירים.
ההערכה הייתה שכשל מוחלט במערכת אינו סביר כשם שכשל מכני במטוס רגיל אינו סביר.
המטוס הראשון שנבנה מוצג כיום במוזיאון הלאומי של חיל האוויר האמריקני אשר בבסיס חיל האוויר רייט-פטרסון, ליד דייטון אשר באוהיו.
המטוס השני מוצג במרכז דריידן לחקר הטיסה אשר שוכן בבסיס חיל האוויר אדוארדס.
דגם בגודל מלא של המטוס מוצג במוזיאון האוויר והחלל הלאומי.
X-15 מתוצרת נורת' אמריקן היה מטוס רקטי ומחשובי מטוסי הניסוי האמריקאיים מסדרת מטוסי ה-X.
ה-X-15 קבע מספר שיאי מהירות וגובה בשנות ה-60 המוקדמות, הגיע לגבול החלל ואיפשר להשיג תוצאות מחקריות חשובות ששימשו בהמשך בתכנונם של מטוסים וחלליות.
המטוס, כמו שאר מטוסי סדרת ה-X, נועד לבדיקת גבולות הטיסה העל-קולית.
למרות שזו לא הייתה מטרה ראשונית או מקורית, במהלך הניסויים על המטוס הוא הפך גם לחוד החנית של הפיתוח עבור טיסה תת-מסלולית.
במסגרת תוכנית ה-X-15, נערכו 13 טיסות חלל, על-פי הגדרת חיל האוויר האמריקאי, אותן ביצעו שמונה טייסים, אשר על כן הוענק להם סטטוס אסטרונאוט על ידי חיל האוויר האמריקאי.
בין הטייסים של ה-X-15 היה ניל ארמסטרונג, לימים האדם הראשון שהלך על הירח במסגרת משימת אפולו 11. אחד הטייסים אף חצה את קו ה-62.1 מיל (100 ק"מ), המוגדר כגבול החלל על ידי הפדרציה הבינלאומית לאווירונאוטיקה (FAI), ובזכות זאת הוענקו לו כנפי אסטרונאוט מאת נאס"א.
המטוסים שוגרו בטיסה על ידי מפציץ B-52 סטרטופורטרס שהותאם באופן בלעדי למטרה זו.
ה-X-15 ביצע 199 טיסות בין השנים 1959 ו-1968, ונכנס להיסטוריה כמטוס הראשון שעלה במהירות רציפה מעל למאך ארבע, חמש ושש, וקבע את השיא העולמי המוחלט שעקף את המטוס הסדרתי המהיר ביותר, לוקהיד SR-71. מהירות השיא של המטוס, 7,274 קמ"ש, היא המהירות הגבוהה ביותר אי פעם אותה השיג מטוס כלשהו.
מספר חוקרי אווירונאוטיקה וחלל קבעו את גבול החלל בגובה נמוך אף יותר מזה שקבעו חיל האוויר האמריקאי ונאס"א, כך שלשיטתם ניתן להחשיב טייסי X-15 רבים אחרים כאסטרונאוטים.
אזור קצה גבול יכולת הטיסה האנושית (Aeropause), בו שוררים תנאים הזהים לתנאים בחלל החיצון, מתחיל בגובה 19 מיל מעל לכדור הארץ.
טייסי X-15 רבים טסו בגובה זה והרבה מעליו.
חקר גבולות הטיסה העל-קולית והשוואתו לתוצאות שהתקבלו ממודלים אנליטיים שונים ומבדיקות וניסויים היו למטרה העיקרית של תוכנית הטיסה עבור סדרת מטוסי ה-X.
תומכי המחקר קיוו גם להסיק מסקנות מדעיות לגבי מערבולות אוויר מעל האטמוספירה, יציבות של מהירות על-קולית והשפעות של הטמפרטורה על תפקוד המטוס בגבהים שונים.
מאוחר יותר ה-X-15 שימש גם עבור ניסויים מדעיים הקשורים יותר לחקר החלל, והניח את היסודות למעבורות החלל שבהמשך פותחו בידי נאס"א.
התוכנית כולה בוצעה ופותחה במרכז לחקר הטיסה דריידן של נאס"א, בסמוך לבסיס חיל האוויר אדוארדס והמתחם הסמוך ברחבי מדבר מוהאבי בקליפורניה.
העיצוב החיצוני (התצורה) של המטוס היה רק אמצעי להשגת התנאים האידיאליים להתגבר על הטמפרטורות הגבוהות והלחצים האווירודינמיים שלהם הוא יועד להיות נתון, ולא להגדיר או להנחות תקן בנייה עתידי למטוסים מבצעיים.
המטוס הונע על ידי מנוע רקטי שיועדה לשמור על מהירות אופקית קבועה, ללא קשר לגובה הטיסה.
בתוכנית הניסויים השגרתית ה-X-15 הושמט מכנף ימין של מטוס אם, דגם מיוחד של המפציץ B-52 סטרטופורטרס, בגובה של כ-14,000 מטר, עף במשך בין דקה אחת לחמש, עד לנקודה שבה נגמר הדלק הפנימי, ואז ביצע טיסת גלישה ונחת באחד האגמים היבשים הנמצאים בטווח הבדיקה.
המטוס, שהיה ביכולתו לטוס במהירות גבוהה יותר ממהירותו של קליע, הזניק את גבולות התעופה לקצה האטמוספירה של כדור הארץ, ואסף שפע של נתונים שבלעדיהם תוכנית הטיסה המאוישת של ארצות הברית לא הייתה יוצאת לפועל.
במהלך שנות ה-40 המאוחרות ותחילת שנות ה-50, התעשייה האווירית של ארצות הברית הגנה על העיקרון שטיסה על-קולית הוא תחום השמור לטילים, היחידים המסוגלים לפעול במהירות זו ובגובה רב מאוד, ושטיסות במהירויות כאלו הן בלתי אפשריות מבחינה טכנית עבור כלי טיס מאוישים.
כמו כן, הם טענו כי אין צורך בקיומו של מטוס מחקר מכיוון שבעתיד הנראה לעין לא יהיו בקשות למטוס צבאי או אזרחי בעל מאפיינים כאלה.
עם זאת, בניגוד למחשבה הרווחת, ביוני 1952 המליצה הוועדה הלאומית המייעצת לאווירונאוטיקה (קודמתה של נאס"א הנוכחית) על הרחבת תחומם והגדלת התקציב של המחקרים העוסקים בטיסה על-קולית.
בין יתר עבודותיה השונות החלה הרחבה של תחום המחקר עבור נושאים שהיו לגבולות טכנולוגיים והיו לבעיות המרכזיות עבור הפיתוח העתידי.
בשנת 1954, עדיין באותו הקשר, החלו מחקרים טכניים בנושאים שזוהו בעבר כבעייתיים: עמידות של חומרים לטמפרטורות גבוהות, אווירודינמיקה, שליטה, יציבות והטסה במהירות על-קולית.
המחקרים שבוצעו באופן עצמאי על ידי מעבדות הוועדה הלאומית המייעצת לאווירונאוטיקה השונות, הוכיחו באופן חד משמעי את היתכנות הפרויקט.
ה-X-15 נורת' אמריקן תוכנן ונבנה על ידי צוות מהנדסים בראשות האריסון סטומס וצ'ארלס פלץ, תוך ביצוע משימה קשה ביותר להשגה ופריצת דרך טכנולוגית.
עם עיצוב חיצוני שנראה פשוט, ה-X-15 היה למעשה אולי המטוס המורכב ביותר מבחינה טכנולוגית של זמנו.
אוסף הנתונים המאסיבי, שסופק על ידי בדיקות וטיסות מבחן, הרוח החלוצית בהבנה וגילוי עקרונות היציבות העל-קולית, הנחיה ובקרה בסביבה חסרת משקל, ניסויים שבוצעו בשולי האטמוספירה של כדור הארץ, תרמו כולם עבור הפיתוח של המטוס ותרמו גם בצורה משמעותית עבור פיתוח טכנולוגיית ניווט אסטרונומית בתוכנית אפולו.
בקרב קהילת הנדסת התעופה והחלל, הוא נחשב פה אחד להיות מטוס הניסוי המוצלח ביותר שיוצר אי פעם.
המעטפת החיצונית של ה-X-15 הייתה מסוגלת לעמוד בטמפרטורות קיצוניות, בין 390 מעלות צלזיוס ל-1,200 מעלות צלזיוס בשלבי הטיסה המהירה ביותר, המבנה שלה היה נתון גם לעמידה בלחצים משתנים של עומס כבידה בין 7.3 גרם יותר ו-3 גרם פחות.
הסגסוגות המתכתיות המשמשות כיום בבנייה אווירונאוטית, המספקות התנגדות מכנית ותרמית יוצאת דופן, עדיין היו בצעדיהן הראשונים בעת הפיתוח של המטוס, וייצורן בכמות תעשייתית לא עמד על הפרק.
חלקן בכלל עדיין לא פותחו, מה שהציב מחויבות מורכבת למדי למהנדסים שהיו אחראים על בחירת החומרים מהם יהיה עשוי המטוס.
לאחר ניתוח קפדני מאוד של הלחצים שיופעלו על גבי כל חלק של גוף המטוס, הושג מבנה מכני חזק יותר, קל וגמיש יותר, מבלי לפגוע בביצועים החוזים, וכתוצאה מכך נוצר "קוקטייל" של חומרים אקזוטיים.
מתכת מסוג אינקונל X שימשה את עיקר הציפוי החיצוני, בשל חוזקה המכני הגבוה העמיד בצורה מוחלטת עד 700 מעלות צלזיוס והירידה האיטית בתפקוד התכונות הפיזיקליות שלה עם עלייה בטמפרטורות מעבר לכך.
במבנה הגוף הפנימי, שבו העומסים התרמיים היו נמוכים יותר, נעשה שימוש בסגסוגת אלומיניום עמידה במיוחד, סגסוגות טיטניום וסוגים מיוחדים של פלדה.
בתא הטייס של ה-X-15 היו כמה חידושים, שסיווגו אותו כלא שגרתי אפילו לפי תקן של מטוס ניסוי.
לפיכך, בנוסף לג'ויסטיק המרכזי המסורתי בין הגפיים התחתונות של הטייס, לשליטה אורכית על כיוון הטיסה ולגלגול גחון, היה ג'ויסטיק שני בצד ימין, המחובר ישירות לראשון באמצעות מערכת הידראוליקה ומופעל על ידי הטייס בתנועת שורש כף היד.
הג'ויסטיק המרכזי הוסר בסופו של דבר, עקב הבחירה וההעדפה של רוב הטייסים להשתמש בצדדי.
הג'ויסטיק השלישי הוצב משמאל לטייס, בשימוש רק בטיסה תת-מסלולית כאשר לא הייתה שליטה אווירודינמית על המטוס, מה שגרם לרקטות התמרון המותקנות בכנפיים לפעול דרך פתיחה וסגירה של שסתומים.
יש לציין גם את קיומה של מערכת עזר אוטומטית לחלוטין, שנועדה להגביר את יציבות המטוס, במיוחד את הנטייה להתגלגלות הגחונית בכניסה מחודשת לאטמוספירה.
ככלל, ה-X-15 יכול להיחשב כמיני מעבדת טיסה, מלאה ברובה במכשור מדעי, בציפוי החיצוני כמו גם בקטע הפנימי שלו נוצרו יותר מאלף חיישנים, אשר תיעדו את כל הפרמטרים הקשורים לטיסה, בנוסף לגורמים חיצוניים כגון עומס אווירודינמי וטמפרטורה.
מציאת מנוע מתאים היווה מכשול מבין השלבים המוקדמים של פרויקט הפיתוח.
התיאורים הקונקרטיים הראשונים של המנוע שיושמו בסופו של דבר על ה-X-15 נעשו ב-22 באוקטובר 1954, במהלך ועידה לקביעת, בין היתר, איזה תאגיד יופקד על בניית התא.
עם זאת, מאחר שהמשתתפים לא היו מומחים או בעלי מידע הולם על מנועי רקטות, הם הגבילו את עצמם לסיכום הפרויקטים ושלב הפיתוח שלהם.
לאחר שנורת' אמריקן נבחרה כזוכה בתחרות לבניית המטוס וניתן לה מענק לבנייתו, נמסר לתאגיד ריאקשן מוטורס שמנוע ה-XLR30 שלו (שעדיין היה בשלבי פיתוח עוברי ומאוחר יותר שונה שמו ל-XLR-99) מיועד להיות חלק מהפרויקט.
המנוע החדש נדרש בעיקר כדי להיות מסוגל לפעול בכל התנאים ולהתגבר על במצבי עומס כבידה גבוהים.
אמינות, אורח חיים בשירות ותפעול היו אמורים, או צפויים, להתקרב לסטנדרטים הרגילים במנועי ייצור, אך הנחות כאלה לא היוו תנאים חיוניים עבור קבלה.
ב-4 באוקטובר 1957 הפתיעה ברית המועצות את העולם על ידי שיגור ספוטניק 1, הלוויין המלאכותי הראשון שהקיף את כדור הארץ.
ניצחון סובייטי זה במרוץ לחלל זעזע את היוקרה המדעית והטכנולוגית של ארצות הברית, ועדיין נחשב לאיום רציני על הביטחון האמריקאי.
הגאווה הלאומית נפצעה ולא היה בידי ארצות הברית שום כלי שהיה מוכן להגיב ולהשתוות להישג הסובייטי, מלבד ה-X-15, שעם שינוי ייעודו הניסויי והוספת המנוע החדש עבורו היה מסוגל לבצע טיסה תת-מסלולית שחצתה את האטמוספירה והגיעה לחלל.
ההישג של המטוס הפחית במידה מן הפגיעה ביוקרה הלאומית האמריקאית.
בפגישה שהתקיימה על גבי נושאת המטוסים USS פורסטאל (CVA-59), שבוע לאחר שיגור הלוויין הסובייטי, בין כמה גורמים מן הדרג המדיני-ביטחוני לבין ועדת האווירודינמיקה של הוועדה הלאומית המייעצת לאווירונאוטיקה, הוחלט לתת דחף חזק ל-X-15 במונחים טכניים ופיננסיים.
עם זאת, בעוד הוערך כי המטוס יוכל לצאת לפעולה מבצעית שתחצה את האטמוספירה בתוך שנה, לפיתוח של המנוע לא היה בכלל זמן כניסה לשירות מוערך והפיתוח שלו נמשך זמן רב בהרבה מהמצופה וחרג משמעותית מלוח הזמנים.
במהלך המחצית הראשונה של 1958, משבר קצב הפיתוח של המנוע הגיע לשיא כאשר גנרל חיל האוויר סמואל א.
אנדרסון איים על נשיא חברת הבנייה ריאקשן מוטורס לקרוע את החוזה ולהשהות את המימון עבור החברה עם לא תגביר את קצב הפיתוח.
לבסוף הוחלט להקדים את הטיסה דרך שימוש בשני מנועים שונים, קטנים יותר מ-XLR-99 המיועד עבור המטוס:
Reaction Motors XLR11 - המנוע הרקטי הראשון שהיה מבוסס על גבי שימוש בדלק נוזלי, עם אפשרות לשלוט בהספק שלו, באמצעות הפעלת אחד או לחלופין כל תאי הבעירה שלו.
הוא פיתח הספק מרבי של 26.69 קילו-ניוטון.
הוא שימש בתור מנוע ביניים עבור 24 הטיסות הראשונות של ה-X-15. לפני כן שימש את הבל X-1, המטוס הראשון שחרג ממהירות הקול.
Reaction Motors XLR99 - המנוע הרקטי הגדול הראשון שהיה מבוסס על שימוש בדלק נוזלי, המסוגל להתאפס במהלך טיסה ושההספק שלו ניתן לשליטה על ידי הטייס, באמצעות מאיץ, בין שימוש 30% ל-100% מהאנרגיה הזמינה.
הוא פותח במיוחד לשימוש ב-X-15, ואפשר לראשונה לארצות הברית לפתח מטוסים שיוצאים לגבהים מחוץ לאטמוספירה שלנו, אם כי באופן שולי (טיסה תת-מסלולית).
ה-XLR11 היה מבוסס על אתנול בשילוב עם חמצן נוזלי כדלק.
ה-XLR99 היה מבוסס לעומת זאת על אמוניה כדלק.
לצורך בקרת תגובה ומהירות טיסה, כאשר המטוס היה בסביבה חסרת משקל, שתים עשרה הרקטות שהוצבו בקצה הכנף ובאחורי המטוס הונעו על ידי חמצן נוזלי, ולכל אחד מהם הספק משתנה בין 8 ל-12 ק"ג.
יציבות על-קולית, ציוד נחיתה וזנב
מכיוון שה-X-15 שוגר ממטוס אם רק מגובה מסוים, לא עלה הצורך בשילוב כלי המראה עצמאיים משלו.
הפתרון שנמצא עבור הנחיתה הצטיין בפשטות שלו: בציר הראשי והאחורי הוחלפו הגלגלים הרגילים בזוג גלגיליות, אשר להבי הטיטניום שלהם החליקו לאורך המסילה, פתרון זה עמד בדרישות חיוניות כגון הפחתת משקל, ביטול המקום הדרוש להצבת הגלגלים וכן אמידות גבוהה יותר מפני חום.
הזנב בכללותו היווה חלק חשוב מהיציבות של המטוס בשעת טיסה במהירות על-קולית, המורכב משני מייצבים אנכיים, עליון הניתן להזזה מלאה לשליטה כיוונית, ולו יש זוג בלמים אווירודינמיים בקצה האחורי שבמצבים מסוימים פועלים גם לייצוב המטוס כאשר הוא נמצא במהירויות על-קוליות.
מייצב תחתון שני קבוע לחלוטין משלים את הסט, לשני המייצבים צורת טריז מוזרה, הגורם לגרירה אווירודינמית במהירות נמוכה השווה לזו של F-104 סטארפייטר.
בגרסת A-2 של ה-X-15 גוף המטוס הוארך בכ-79 סנטימטרים והמייצב הראשי (הקדמי) הונמך, בעוד המייצב האנכי התחתון הוסר כדי לאפשר התקנת מנועים צדדיים או חלקים ניסויים קשורים אחרים.
בקשה להצעות עבור שלדת מטוס פורסמה ב-30 בדצמבר 1954, ובקשה עבור מנוע רקטי פורסמה ב-4 בפברואר 1955. נורת' אמריקן קיבלה את החוזה לבניית שלדת המטוס בנובמבר 1955, וב-1956 קיבלה ריאקשן מוטורס את החוזה לבניית המנועים.
כמו מטוסי X רבים, ה-X-15 תוכנן להינשא באוויר תחת כנף של B-52. גוף המטוס היה ארוך וגלילי, עם מעטפת אווירודינמית לקראת החלק האחורי שהעניקה לו מראה שטוח.
למטוס היה גב עבה דמוי טריז וסנפירים בגחון.
כן הנסע המתקפל כלל גלגל חרטום ושני מחלקיים; לפני הנחיתה היה הטייס צריך להשליך חלק מסנפיר הגחון כדי שלא יפגע בקרקע.